בית הספר הפוליטכני הפדרלי של לוזאן

בית הספר הפוליטכני הפדרלי של לוזאן (בצרפתית: École Polytechnique Fédérale de Lausanne) הוא אוניברסיטה ציבורית הממוקמת בלוזאן שבשווייץ. בית הספר הוקם בשנת 1853 ומתמחה במדעי הטבע והנדסה. הוא נחשב לאחת האוניברסיטאות הטובות והיוקרתיות בשווייץ ובאירופה בכלל. בשנת 2019 למדו בבית הספר הפוליטכני כ-12,000 סטודנטים מ-125 מדינות. האוניברסיטה חברה בפורום מנהיגי האוניברסיטאות העולמי והיא הצטרפה בשנת 2011 לברית אוניברסיטאות יורו-טק. בית הספר הפוליטכני ממוקם בחלק דובר הצרפתית של שווייץ, ומקבילו דובר הגרמנית הוא המכון הטכנולוגי של ציריך. מבין הפרופסורים הבולטים שלימדו במוסד ניתן למנות את מרטין אודרסקי, אלוורו סיזה והנרי מרקרם. כמה מהבוגרים הבולטים הם ז'אק דובושה וז'ורז' דה מסטראל. במהלך השנים האוניברסיטה העניקה פעמים רבות תואר דוקטור לשם כבוד אשר ניתן בין השאר לאחמד זוויל, פרנסואז בארה-סינוסי ודפנה קולר. היסטוריה שורשיו של המוסד נמצאים בשנת 1853 ובראשיתו למדו במוסד רק כ-11 סטודנטים. בשנת 1969 בית הספר הפך למוסד אקדמי עצמאי במתכונתו הנוכחית. ארגון אקדמי EPFL מאורגן בשמונה בתי ספר, אשר בעצמם מורכבים ממכונים המקבצים יחידות מחקר סביב נושאים משותפים: בית הספר למדעי היסוד בית ספר להנדסה בית הספר לאדריכלות, הנדסה אזרחית וסביבתית בית הספר למדעי המחשב והתקשורת בית הספר למדעי החיים הקולג' למינהל טכנולוגי הקולג' למדעי הרוח EPFL המזרח התיכון בנוסף לשמונה בתי הספר ישנם שבעה מוסדות קשורים: המרכז השוויצרי לסרטן המרכז להדמיה ביו-רפואית המרכז להדמיה מדעית מתקדמת בית הספר לאמנות של לוזאן ביוטק הקמפוס מרכז וויס לביו ונוירו-הנדסה המרכז הלאומי למחשוב-על של שווייץ דירוגים בין־לאומיים דירוג שאנגחאי: מקום 54 (2023) דירוג Times Higher Education: מקום 33 (2024) דירוג QS לאוניברסיטאות: מקום 26 (2025) קישורים חיצוניים אתר האינטרנט הרשמי של בית הספר הפוליטכני הפדרלי של לוזאן (בצרפתית ובאנגלית) בית הספר הפוליטכני הפדרלי של לוזאן, ברשת החברתית X (טוויטר) בית הספר הפוליטכני הפדרלי של לוזאן, ברשת החברתית אינסטגרם בית הספר הפוליטכני הפדרלי של לוזאן, ברשת החברתית LinkedIn בית הספר הפוליטכני הפדרלי של לוזאן, סרטונים בערוץ היוטיוב